
	DESCRIEREA OCUPAȚIEI

	Definiția ocupației. Tehnicianul metrolog / tehniciana metrologă este specialistul care execută activități tehnice de control metrologic, verificare, etalonare și monitorizare a mijloacelor de măsurare, asigurând conformitatea acestora cu cerințele metrologice, documentația tehnică, documentele normative și reglementările aplicabile.
În activitatea profesională, efectuează măsurări și verificări metrologice, utilizează etaloane, echipamente și aparate de măsură specifice, prelucrează și interpretează rezultatele obținute, întocmește documentația tehnică aferentă activităților desfășurate, contribuie la asigurarea trasabilității metrologice, a fiabilității și exactității măsurărilor și participă la implementarea și menținerea sistemului de management metrologic al organizației, în conformitate cu procedurile de lucru și în limitele competențelor profesionale. 
Calități personale: rigurozitate și precizie; obiectivitate; responsabilitate profesională; atenție distributivă; disciplină procedurală; capacitate de analiză tehnică; răbdare și concentrare susținută.
Activitatea se desfășoară individual și în echipă, cu respectarea cerințelor privind securitatea și sănătatea în muncă, protecția mediului, documentația tehnică, procedurile organizaționale și reglementările metrologice aplicabile, contribuind la asigurarea exactității și credibilității rezultatelor măsurărilor utilizate în procesele de producție, încercare, control și evaluare a conformității.
Scopul activității: realizarea activităților de verificare, etalonare, control și monitorizare metrologică a mijloacelor de măsurare, în vederea asigurării trasabilității metrologice, exactității și fiabilității rezultatelor măsurărilor, precum și a conformității acestora cu documentația tehnică, cerințele metrologice, standardele și reglementările aplicabile.
Cunoștințe necesare: cunoașterea legislației și a reglementărilor aplicabile în domeniul metrologiei, a bazelor metrologiei și a principiilor măsurărilor, a mijloacelor și echipamentelor de măsurare, a verificării și controlului metrologic al mijloacelor de măsurare, a documentației și evidenței metrologice, a elementelor de statistică matematică aplicate în prelucrarea datelor de măsurare și în controlul statistic al proceselor, a principiilor managementului calității aplicabile activităților metrologice, a tehnologiei informației și a utilizării aplicațiilor digitale specifice activităților metrologice, precum și a cerințelor de securitate și sănătate în muncă și a celor privind protecția mediului.
Capacități profesionale: capacitatea de utilizare a echipamentelor și mijloacelor de măsurare; utilizarea software-ului specializat; efectuarea măsurărilor și verificărilor metrologice; interpretarea și analiza rezultatelor; identificarea abaterilor și a neconformităților; configurarea interfețelor de comunicare dintre echipamentele de măsurare și sistemele informatice; întocmirea și gestionarea documentației metrologice; aplicarea cerințelor de calitate și de securitate; colaborarea eficientă în echipă.
Echipamente, instrumente, scule și materiale:
Echipament de lucru și de protecție: halat de laborator, încălțăminte de protecție, mănuși, ochelari de protecție și alte echipamente individuale de protecție specifice activităților metrologice.
Instrumente, scule și aparate de măsură și control (AMC): mijloace de măsurare specifice domeniului metrologic (șublere, micrometre, comparatoare, multimetre, manometre, termometre etalon etc.), aparate de verificare și control, etaloane de lucru, dispozitive de calibrare și accesorii specifice.
Echipamente și instalații specializate: standuri de verificare metrologică, instalații de etalonare, bănci de testare și echipamente pentru monitorizarea condițiilor de mediu (temperatură și umiditate).
Materiale și consumabile: materiale auxiliare pentru măsurări și verificări, consumabile (hârtie pentru înregistrări, etichete, sigilii metrologice, soluții de curățare, baterii etc.).
Documentație tehnică: standarde, proceduri de lucru, instrucțiuni metrologice, registre de evidență, fișe de verificare și buletine de etalonare.
Software și sisteme informatice: aplicații informatice pentru evidența mijloacelor de măsurare, prelucrarea și analiza datelor, generarea rapoartelor și arhivarea informațiilor metrologice.
Condițiile de muncă solicitate (mediul fizic, socio-organizațional):
Mediul fizic: activitatea se desfășoară preponderent în laboratoare, ateliere și spații industriale, precum și la sediul beneficiarilor, în vederea efectuării verificărilor metrologice. Lucrările sunt realizate în condiții controlate de temperatură și umiditate și presupun utilizarea frecventă a echipamentelor și mijloacelor de măsurare de înaltă precizie.
Mediul socio-organizațional: activitatea se desfășoară în conformitate cu procedurile interne ale organizației, în colaborare cu alți specialiști și sub coordonarea superiorului ierarhic, cu respectarea disciplinei muncii, a normelor de etică profesională și a cerințelor sistemului de management al calității.
Riscuri profesionale specifice:
Activitatea profesională implică expunerea la riscuri electrice în timpul verificării mijloacelor de măsurare și a echipamentelor electrice, manipularea echipamentelor și a mijloacelor de măsurare de înaltă precizie, suprasolicitarea analizatorului vizual, menținerea prelungită a pozițiilor statice de lucru, posibilitatea producerii unor accidentări mecanice minore, precum și expunerea la variații de temperatură și umiditate în anumite medii industriale.
Afecțiuni/boli profesionale:
Activitatea profesională poate favoriza apariția afecțiunilor musculo-scheletice determinate de menținerea prelungită a pozițiilor statice de lucru, a oboselii și suprasolicitării analizatorului vizual, a afecțiunilor determinate de expunerea la variații de temperatură și umiditate, precum și a altor afecțiuni profesionale specifice activităților desfășurate în domeniul metrologiei, în condițiile expunerii îndelungate la factorii de risc profesional.
Perspective pe piața muncii: tehnicianul metrolog poate activa în laboratoare de metrologie și etalonare, institute naționale de metrologie, organisme de evaluare a conformității, laboratoare acreditate, întreprinderi industriale, instituții publice, companii din domeniul producției, energeticii, sănătății, telecomunicațiilor și altor sectoare economice care utilizează mijloace de măsurare supuse controlului metrologic. Dezvoltarea industriei, digitalizarea proceselor tehnologice, creșterea cerințelor privind calitatea produselor și serviciilor, precum și aplicarea reglementărilor naționale și europene în domeniul metrologiei determină o cerere constantă pentru specialiști calificați în acest domeniu. Experiența profesională și perfecționarea continuă permit dezvoltarea carierei în laboratoare acreditate, organisme de inspecție, organisme de certificare și structuri responsabile de managementul calității și al sistemelor de măsurare.
Tendințe de viitor în domeniu: armonizarea continuă cu legislația Uniunii Europene și cu standardele internaționale în domeniul metrologiei; digitalizarea proceselor de verificare, etalonare și evidență metrologică; automatizarea măsurărilor și utilizarea echipamentelor inteligente; extinderea utilizării aplicațiilor software specializate pentru managementul mijloacelor de măsurare și trasabilitatea metrologică; integrarea tehnologiilor digitale, inclusiv a soluțiilor bazate pe Internetul obiectelor (IoT), pentru monitorizarea și transmiterea datelor în timp real; dezvoltarea laboratoarelor acreditate și a infrastructurii metrologice; creșterea cerințelor privind precizia, trasabilitatea și interoperabilitatea datelor de măsurare; consolidarea controlului metrologic legal și a supravegherii pieței, în vederea asigurării conformității mijloacelor de măsurare cu cerințele naționale și europene.
Date specifice: exercitarea ocupației necesită aptitudine medicală corespunzătoare activităților desfășurate și efectuarea examenelor medicale la angajare și periodice, în conformitate cu prevederile Hotărârii Guvernului nr. 146/2026 cu privire la supravegherea sănătății lucrătorilor (Monitorul Oficial al Republicii Moldova nr. 194–197, art. 228 din 07.05.2026).
Activitatea se desfășoară în conformitate cu Legea metrologiei nr. 19/2016 și actele normative subsecvente, standardele și procedurile metrologice aplicabile, cerințele privind controlul metrologic legal, regulamente privind verificarea și etalonarea mijloacelor de măsurare, standarde relevante de calitate și acreditare aplicabile domeniului.

	FONDUL STANDARDULUI OCUPAȚIONAL

	Competențe generice (transversale) (CG):

CG 1. Comunicarea profesională și colaborarea în echipă 
CG 2. Organizarea și gestionarea activităților profesionale 
CG 3. Rezolvarea problemelor și luarea deciziilor în activitatea metrologică
CG 4. Utilizarea tehnologiilor informaționale și digitale 
CG 5. Aplicarea cerințelor de securitate și sănătate în muncă, de protecție a mediului și de asigurare a calității  
CG 6. Manifestarea responsabilității, eticii profesionale și preocupării pentru dezvoltarea profesională continuă.

	Atribuții și sarcini de lucru
	Competențe profesionale și corelarea lor cu sarcinile de lucru

	Criterii de realizare a activităților asociate competențelor profesionale

	ATRIBUȚIA 1. Interpretarea documentației tehnice

Sarcina 1.a. Verificarea actualității și valabilității documentației tehnice și metrologice
Sarcina 1.b. Identificarea componentelor, reperelor și caracteristicilor tehnice din documentația tehnică
Sarcina 1.c. Interpretarea simbolurilor, specificațiilor și cerințelor tehnice și metrologice
Sarcina 1.d. Corelarea informațiilor din documentația tehnică și metrologică cu activitățile de verificare metrologică, etalonare și măsurare
Sarcina 1.e. Utilizarea sistemelor de gestionare a documentației tehnice în format digital (de exemplu, platforme cloud sau servere securizate)

	CP 1. Analizarea documentației tehnice în activitatea metrologică

(1.a; 1.b; 1.c; 1.d)
	1.1. Evaluează versiunea actualizată a documentației tehnice și metrologice prin observare, analiză, în raport cu standardele în vigoare.
1.2. Identifică componentele, reperele, caracteristicilor tehnice din documentația tehnică conform standardelor de elaborare a documentației constructive.
1.3. Documentează simbolurile, notele, specificațiile, cerințele tehnice și metrologice, conform normelor și standardelor de metrologie și de reprezentare tehnică.
1.4. Asigură trasabilitatea informațiilor din documentația tehnică cu activitatea de măsurare.

	
	CP 2. Aplicarea normelor de securitate și sănătate în muncă (SSM), de prevenire și stingere a incendiilor (PSI) și de protecție a mediului

(2.a, 2.e, 5.f, 6.f, 6.g)
	2.1. Utilizează echipamentul individual de protecție adecvat riscurilor la locul de muncă.
2.2. Informează lucrătorii cu responsabilități în domeniu, despre neconformități și riscuri de SSM, PSI, de mediu.
2.3. Respectă procedurile de siguranță în cazul manipulării substanțelor periculoase, a deșeurilor electronice și a materialelor reciclabile, rezultate din utilizarea mijloacelor și echipamentelor de măsurare.
2.4. Manipulează, depozitează substanțele periculoase, deșeurile electronice, materialele reciclabile rezultate din utilizarea mijloacelor și echipamentelor de măsurare, în conformitate cu standardele de mediu, legislația în vigoare (returnarea buteliilor utilizate către furnizor).
2.5. Contribuie, în limita competențelor postului, la menținerea unui mediu de lucru sigur și conform.


	ATRIBUȚIA 2. Întreținerea mijloacelor și echipamentelor de măsurare

Sarcina 2.a. Verificarea stării tehnice a echipamentelor înainte de utilizare
Sarcina 2.b. Efectuarea curățării și întreținerii de bază a echipamentelor
Sarcina 2.c. Asigurarea funcționării corecte a aparaturii
Sarcina 2.d. Etalonarea mijloacelor și echipamentelor de măsurare
Sarcina 2.e. Semnalarea defecțiunilor către persoana responsabilă
Sarcina 2.f. Înregistrarea rezultatelor intervențiilor în documentația specifică
	CP 3. Gestionarea funcționării și mentenanței echipamentelor de măsurare metrologică

(2.a; 2.b; 2.c; 2.d; 2.e)
	3.1. Verifică vizual, conform specificațiilor, starea tehnică a echipamentelor înainte de utilizare.
3.2. Asigură funcționalitatea echipamentelor prin proceduri sistmatice de curățare, ungere, conform documentației tehnice a echipamentului.
3.3. Realizează, periodic și la necesitatea, curățarea echipamentelor de măsurare și control, cu metode, mijloace, materiale specifice.
3.4. Utilizează mijloacele de măsurare în conformitate cu parametrii metrologici specificați, asigurând funcționarea corectă, precisă și conformă a echipamentelor de măsurare.
3.5. Aplică metode validate și recunoscute pentru etalonarea mijloacelor de măsurare și echipamentelor. 
3.6. Raportează defecțiunile către persoana responsabilă, în conformitate cu procedurile interne.

	ATRIBUȚIA 3. Diagnosticarea mijloacelor și echipamentelor de măsurare

Sarcina 3.a. Analizarea funcționării echipamentelor și a rapoartelor de întreținere
Sarcina 3.b. Identificarea cauzelor posibile ale defectelor și abaterilor
Sarcina 3.c. Efectuarea testelor pentru stabilirea stării tehnice
Sarcina 3.d. Documentarea rezultatelor diagnosticării
	CP 4. Identificarea disfuncționalităților echipamentelor de măsurare metrologică

(3.a; 3.b; 3.c; 3.d)

	4.1. Examinează starea tehnică, a indicatorilor de funcționare și a rapoartelor de întreținere, pentru identificarea timpurie a abaterilor, evaluarea nivelului de uzură și fundamentarea deciziilor privind intervențiile tehnice necesare.
4.2. Verifică înregistrările din fișa tehnică privind întreținerea echipamentelor și respectarea termenilor de mențenanță, stabiliți în documentația internă.
4.3. Fundamentează deciziile privind intervențiile tehnice necesare, intervenții corective sau preventive. 
4.4. Examinează parametrii de funcționare a echipamentului (condiții tehnice, de exploatare), pentru stabilirea factorilor care au dus la apariția defectelor și abaterilor.
4.5. Testează starea tehnică a echipamentului de măsurare, prin metode specificate în instrucțiunile, specificațiile tehnice ale echipamentului.
4.6. Informează superiorul despre rezultatele diagnosticării echipamentului de măsurare pentru întreprinderea măsurilor necesare în caz de necesitate. 

	ATRIBUȚIA 4. Repararea mijloacelor și echipamentelor de măsurare

Sarcina 4.a. Demontarea echipamentelor defecte
Sarcina 4.b. Înlocuirea componentelor nefuncționale
Sarcina 4.c. Remontarea echipamentelor și verificarea funcționării acestora
Sarcina 4.d. Realizarea testelor post-intervenție
	CP 5. Recondiționarea funcționalității echipamentelor de
măsurare

(4.a, 4.b, 4.c, 4.d)
	5.1. Demontează echipamentele defecte, cu permisiunea superiorului, utilizând instrumente specifice.
5.2. Execută înlocuirea, la necesitate, a componentelor nefuncționale fără a afecta funcționarea sistemului, potrivit instrucțiunilor producătorului
5.3. Realizează, pe etape, reasamblarea echipamentului conform cerințelor tehnice și verifică funcționarea corectă a acestuia
5.4. Testează echipamentul repus în funcțiune post-intervenție, în conformitate cu specificațiile tehnice.

	ATRIBUȚIA 5. Executarea măsurărilor mecanice, electrice și electronice

Sarcina 5.a. Selectarea mijloacelor de măsurare adecvate
Sarcina 5.b. Efectuarea măsurărilor mecanice
Sarcina 5.c. Efectuarea măsurărilor electrice și electronice
Sarcina 5.d. Înregistrarea datelor 
obținute
Sarcina 5.e. Interpretarea rezultatelor măsurărilor
Sarcina 5.f. Asigurarea respectării preciziei și condițiilor de lucru
	CP 6. Realizarea procesului de măsurare a parametrilor metrologici

(5.a; 5.b; 5.c; 5.d; 5.e; 5.f)

	6.1. Utilizează mijloacele de măsurare adecvate, în funcție de tipul intervenției, parametrii tehnici de verificat, documentele normative în domeniu.
6.2. Execută controlul dimensional, cu instrumente specifice măsurărilor mecanice, asigurând precizia și conformitatea cu specificațiile tehnice.
6.3. Realizează măsurări electrice și electronice utilizând corect mijloace de măsurare digitale, în condiții de siguranță și precizie
6.4. Compară rezultatele măsurărilor obținute cu parametrii tehnici prescriși în documentele normative, în vederea
       verificării conformității.
6.5. Asigură precizia măsurărilor în limitele admisibile ale condițiilor de lucru, în conformitate cu specificațiile tehnice și procedurile stabilite.

	ATRIBUȚIA 6. Montarea și demontarea mijloacelor de măsurare

Sarcina 6.a. Pregătirea echipamentelor și documentației tehnice
Sarcina 6.b. Montarea demontarea mijloacelor de măsurare
Sarcina 6.c. Sigilarea și marcarea mijloacelor de măsurare
Sarcina 6.d. Verificarea funcționării mijloacelor de măsurare după instalare
Sarcina 6.e. Întocmirea documentației de intervenție
Sarcina 6.f. Gestionarea manipulării substanțelor periculoase, a deșeurilor electronice și a materialelor reciclabile rezultate din utilizarea mijloacelor și echipamentelor de măsurare
Sarcina 6.g. Respectarea cerințelor de securitate și sănătate în muncă (SSM), de prevenire și stingere a incendiilor (PSI) și de protecție a mediului
	CP 7. Gestionarea operațională a mijloacelor de măsurare

(6.a, 6.b, 6.c, 6.d)
	7.1. Identifică echipamentele necesare pentru montarea și demontarea mijloacelor de măsurare împreună cu documentația tehnică aferentă procesului
7.2. Instalează mijloacele de măsurare, respectând instrucțiunile tehnice și normele de siguranță.
7.3. Aplică, cu strictețe, sigiliul și marcajul metrologic pe mijloacele de măsurare, în conformitate cu reglementările europene și normele de metrologie legală.
7.4. Testează funcționarea mijloacelor de măsurare după instalare, asigurând conformitatea tehnică.

	
	CP 8. Elaborarea documentației metrologice

(1.e, 2.f, 3.d, 5.d, 6.e, 7.d, 7.g, 8.f)
	8.1. Accesează documentația tehnică și metrologică în format digital utilizând aplicațiile și platformele informatice autorizate.
8.2. Utilizează funcțiile sistemelor digitale pentru consultarea, înregistrarea și actualizarea documentelor tehnice conform procedurilor stabilite.
8.3. Consemnează rezultatele în documentația specifică, cu exactitate și în timpul intervențiilor.
8.4. Înregistrează rezultatele diagnosticării, în formular electric sau electronic, conform procedurilor interne.
8.5. Completează cu exactitate raportul/procesul-verbal de măsurări, în funcție de metoda de raportare, asigurând corectitudinea și trasabilitatea datelor.
8.6. Elaborează documentația de intervenție, în mod complet și corect, conform cerințelor tehnice și procedurilor interne de gestionare a documentației (digital sau electric).
8.7. Consemnează rezultatele măsurărilor în documentația specifică și în procesul-verbal, incluzând condițiile de mediu.
8.8. Completează procesul verbal de stabilire a conformității pentru eliberarea documentelor confirmative, stabilite în legislație.

	ATRIBUȚIA 7. Verificarea mijloacelor de măsurare

Sarcina 7.a. Identificarea conformității mijloacelor de măsurare cu cerințele legale și metrologice
Sarcina 7.b. Examinarea vizuală și funcțională preliminară a mijlocului de măsurare
Sarcina 7.c. Efectuarea verificărilor metrologice inițiale și periodice
Sarcina 7.d. Înregistrarea rezultatelor măsurărilor în documentația specifică
Sarcina 7.e. Determinarea erorilor și compararea acestora cu limitele admise
Sarcina 7.f. Stabilirea conformității sau neconformității mijlocului de măsurare
Sarcina 7.g. Întocmirea documentației aferente verificării metrologice
	CP 9. Asigurarea conformității metrologice

(7.a, 7.b, 7.c, 7.d, 7.e, 7.f, 7.g)
	9.1. Verifică mijloacele de măsurare, confirmând integritatea sigiliilor, marcajelor, corespunderea acestora cu Registrul de stat al mijloacelor de măsurare sau numărul Organismului notificat la nivel european.
9.2. Execută examinarea vizuală și funcțională preliminară a mijlocului de măsurare, în vederea evaluării stării tehnice și a conformității acestuia, verificând absența fisurilor, defectelor, coroziunii, a contactelor oxidate.
9.3. Realizează verificări metrologice inițiale și periodice, în strictă conformitate cu reglementările legale și standardele aplicabile domeniului de măsurare.
9.4. Consemnează rezultatele măsurărilor în documentația specifică și în procesul-verbal, incluzând condițiile de mediu.
9.5. Stabilește erorile, prin comparație cu limitele admise, prescrise în documentele normative.
9.6. Atestă, în rezultatul măsurărilor efectuate, conformitatea sau neconformitatea mijlocului de măsurare.

	ATRIBUȚIA 8. Etalonarea mijloacelor de măsurare

Sarcina 8.a. Pregătirea condițiilor de etalonare și a trasabilității
Sarcina 8.b. Utilizarea etaloanelor de referință
Sarcina 8.c. Executarea procedurilor de etalonare
Sarcina 8.d. Calcularea erorilor și incertitudinilor de măsurare
Sarcina 8.e. Evaluarea conformității rezultatelor etalonării cu specificațiile tehnice sau toleranțele stabilite
Sarcina 8.f. Formularea concluziilor privind performanța metrologică
Sarcina 8.g. Întocmirea certificatului de etalonare
Sarcina 8.h. Arhivarea certificatelor de etalonare aferente
	CP 10. Asigurarea calității și trasabilității datelor

(8.a, 8.b, 8.c, 8.d, 8.e, 8.g, 9.e)
	10.1. Asigură pregătirea condițiilor de mediu, a mijloacelor de măsurare și a etaloanelor de referință.
10.2. Aplică etaloane de referință certificate ca repere de comparație în procesul de etalonare, asigurând trasabilitatea metrologică și respectarea procedurilor tehnice aplicabile.
10.3. Realizează procedurile de etalonare, respectând etapele standard, instrucțiunile tehnice și parametrii stabiliți pentru asigurarea preciziei și validității rezultatelor.
10.4. Verifică conformitatea rezultatelor etalonării cu specificațiile tehnice și limitele de acceptare stabilite, conform procedurilor metrologice aplicabile, prin aplicarea regulilor de decizie, după caz.
10.5. Aplică metodele și procedurile stabilite pentru determinarea parametrilor metrologici și identificarea erorilor de măsurare.
10.6. Completează documentația metrologică și comunică rezultatele obținute în conformitate cu cerințele procedurilor aplicabile.
10.7. Elaborează certificatul de etalonare în conformitate cu cerințele tehnice, asigurând acuratețea datelor, trasabilitatea și respectarea normelor de calitate.
10.8. Asigură arhivarea certificatelor de etalonare, conform cerințelor de securitate și trasabilitate a documentelor.
10.9. Participă la menținerea trasabilității și securității datelor, conform cerințelor normative aplicabile.



